breifokk
Store norske leksikon,Teknologi og industri,Transport,Sjøfart og skipsindustri,Skip og skipstyper,Seilskip
Breifokk er et skværseil som heises opp under fokkeråen på en slupp, jakt, galeas og andre mindre, gaffelriggede fartøyer når den seiler i medvind. Breifokken er ikke bendt under råen som andre seil, men heises opp med flere fall gjennom skivgatt i rånokkene eller blokker hengende under råen.
Breifokken var ofte litt kortere enn råen den hang på for å spare duk på enkelte fartøyer. Den ble halt over i lo side der den fylte ut motsatt side av den storseilet stod på. Breifokken var en sikkerhet når en seilte med vinden inn i en trang havn der en helst ikke ville bruke storseilet. Med bare breifokken oppe kunne mannskapet la den gå enkelt og raskt i dekk, og dermed sakket farten. En kunne også gå opp i vinden til breifokken gikk bakk og dermed ville dette store seilet stoppe farten raskt i den posisjon en ville ankre. Når skipet går akterover ved hjelp av breifokken lot en ankeret gå.Dette seilet var lettere å ta ned og krevde færre folk enn et seil som en måtte opp i riggen for å beslå. Breifokken kunne også bruktes som presenning i enkelte tilfeller. Dette seilet var ofte sydd sammen med enkel eller dobbel rundsøm. Dobbel rundsøm brukes til å sy stormseil. Ved å brase rærne kunne også fartøyet seile med vinden tvers og litt til opp imot. Les mer i Store norske leksikon seil råseil seilskip